Marts 2015

**Bestyrelsesmøde lørdag den 21. februar 2015**

Tilstede: Olav, Lene, Eva, Mette og Marlene

Dagsorden:

1. Status Drejet

* iværksatte opgaver
* husorden
* opdatering af hjemmeside
* forestående opgaver i 2015

1. Status økonomi
2. Status køleskabsudvalg
3. Arbejdsweekender 2015
4. Indkaldelse til generalforsamling og dagsorden
5. Jubilæumsfest 2017
6. Evt.

**Ad. 1 Status – Drejet**

Iværksatte opgaver

Der var arbejdsweekend den 12.-14 september, hvor terrassen blev ordnet. Udemøbler, sokkel og køkkendør mangler at blive malet.

Der er følgende opgaver til kommende arbejdsweekend:

Der er udfordringer med at fugle/krager, som sætter vængemærker, hakker i ruderne og der er skitklatter på murværket. Drøftelse omkring at få huset shinet op indvendigt med maling. Besluttet at huset skal gennemgås og udarbejdelse af en plan for det. Mette kigger på dette til sommer.

* Køkkendør mangler at blive malet
* Vindue i baderum kan stadig ikke åbnes.
* Vinduer skal repareres, hvor fugle har siddet og hakket.
* Mangler maling af udemøbler og sokkel
* Skorsten skal tjekkes for huller, samføjninger mm.
* Male leddet rødt og få det løftet: Eva og Christian vil gerne påtage sig dette.
* Er det muligt at få samme nøgle til postkasse og huset.

Husorden

Der mangler at blive beskrevet omkring vandhane i køkkenet. Olav reviderer husorden. Husorden skal sættes i en mappe.

Opdatering af hjemmesiden

Drøftelse omkring redesign af hjemmesiden. Bestyrelsen aftaler at nedsætte en arbejdsgruppe bestående af Olav, Mette, Eva og Marlene. Første skridt er, at Mette sender links og tager kontrakt til person, som måske kan hjælpe.

Forestående opgaver i 2015:

* Hegnspæle
* Brændeskur
* Rydde buskadset rundt om Lokholm, så vi kan vedligeholde hytten
* Brændeovn og skorsten: der skal ske tætning af rør og skorsten. Eva tager fat i Esben om han vil tage hånd om dette.

**Ad. 2 Status økonomi**

Økonomien ser fornuftig ud. Hvis der ikke kommer uforudsete udgifter i år, vil der kunne overføres ca. 36.000,- til næste år. Det passer meget godt med ønsket om at have et års budget stående, når næste regnskabsår begynder.

**Ad. 3 Status fra køleskabsudvalg**

Forslaget er ikke færdigt til drøftelse. Der afholdelse telefonmøde i bestyrelsen i april, hvor forslag drøftes. Drøftelse omkring problematik med køleskab og de uheld, som der har været sidste år. Bestyrelsen aftalte, at der skal være en principiel drøftelse på generalforsamlingen.

**Ad. 4 Arbejdsweekender 2015**

Lene og Kirsten er gået på pension mht. at stå for forårsrengøringen. Bestyrelsen aftalte, at der er rengøring i pinsen, hvor bestyrelsen gør rent lørdag og holder bestyrelsesmøde i løbet af weekenden.

Opgaver til arbejdsweekenden i efteråret bliver besluttet på bestyrelsesmødet.

Opfordring til at komme og deltage i forårsrengøringen og arbejdsweekenden i efteråret.

Bestyrelsen har aftalt ny konstruktion omkring bestyrelsesmøder:

* Bestyrelsesmøde i starten af foråret afholdelse som telefonmøde
* Bestyrelsesmøde og rengøringsweekend i maj måned, hvor der bliver gjort rent og holdt bestyrelsesmøde

Datoer for arbejdsweekender i 2015:

Rengøringsweekend: den 23. og 24. maj.

Arbejdsweekend i efteråret: 11. til 13. september.

HUSK at melde, hvorvidt stamugerne bruges i sommerferien.

**Ad. 5 Indkaldelse til generalforsamling og dagsorden**

Generalforsamling er lørdag den 25. juli kl. 14.00 på Drejet.

Lene og Pernille er på valg.

**Ad. 6 Jubilæumsfest 2017**

Der arbejdes videre med jubilæumsfesten 2017 ved det kommende bestyrelsesmøde i maj.

**Ad. 7 Evt.**

Brug af Drejet udover sommerhalvåret

Drøftelse omkring, hvordan bestyrelsen kan gøre det nemmere for familien at benytte huset endnu mere udover sommerhalvåret. Bestyrelsen aftalte at der indkøbes brænde til skuret, så der altid er brænde at bruge. Kirsten søger for at bestille brænde.